1833 m.

1833 m. buvo nekeliamieji metai, prasidedantys antradienį pagal Grigaliaus kalendorių.

 Lietuvoje 

 Gimtadieniai 
 Kovo 2 d. – Kazys Eitutavičius, kunigas, knygnešys (m. 1906 m.).
 Kovo 31 d. – Antanas Vilhelmas Radvila, didikas, Prūsijos ir Vokietijos valstybės ir karinis veikėjas, generolas (m. 1904 m.).
 Spalio 9 d. – Mykolas Daugėla, Lietuvos 1863 m. sukilimo veikėjas (m. 1871 m.).

Nedatuota

 Antanas Pranciškus Audzevičius, katalikų dvasininkas, teologas, pedagogas, Vilniaus vyskupas (m. 1895 m.).
 Bonaventūras Andrijauskas, Lietuvos gydytojas, 1863 m. sukilimo dalyvis, tremtinys (m. 1880 m.).
 Maksimas Černiakas, Lietuvos 1863 m. sukilimo veikėjas (m. 1865 m.).

 Mirtys 
 Balandžio 7 d. – Antanas Henrikas Radvila, didikas, kompozitorius, violončelininkas, Poznanės Didžiosios kunigaikštystės valstybės ir karinis veikėjas (g. 1775 m.).
 Balandžio 23 d. – Antanas Strazdas, lietuvių dvasininkas ir poetas (g. 1763 m.).
 Balandžio 30 d. – Stanislovas Čerskis, SJ, Lietuvos kunigas, grafikas, vertėjas, kultūrininkas (g. 1777 m.).
 Spalio 15 d. – Mykolas Kleopas Oginskis, kunigaikštis, diplomatas, Abiejų Tautų Respublikos politinis veikėjas, vienas iš 1794 m. sukilimo vadų, 1802 m. Vilniaus universiteto garbės narys, kompozitorius, populiarių Europoje polonezų, mazurkų autorius (g. 1765 m.).
 Pasaulyje 

 Gimtadieniai 
 Vasario 4 d. – Andrés Avelino Cáceres Dorregaray, Peru generolas ir du kart prezidentas (1886-1889 ir 1894-1895 m.). Kaseresas tapo nacionaliniu herojumi Ramiojo vandenyno kare kovodamas prieš Čilę (m. 1923 m.).
 Gegužės 7 d. – Johanesas Bramsas, vokiečių kompozitorius romantikas, daugiausia gyvenęs Vienoje (m. 1897 m.).
 Rugpjūčio 20 d. – Bendžaminas Harisonas, buvo 23-asis Jungtinių Amerikos Valstijų prezidentas (m. 1901 m.).
 Rugsėjo 26 d. – Charles Bradlaugh, Jungtinės Karalystės politikas, vienas žymiausių anglų ateistų. 1866 m. įkūrė britų sekuliaristų draugiją – National Secular Society, veikiančią iki dabar (m. 1891 m.).
 Spalio 21 d. – Alfredas Bernardas Nobelis, švedų chemikas, inžinierius, dinamito išradėjas, Nobelio premijos steigėjas (m. 1896 m.).
 Spalio 31 d. – Aleksandras Porfirijevičius Borodinas, gruzinų kilmės rusų kompozitorius bei chemikas (m. 1887 m.).
 Lapkričio 19 d. – Vilhelmas Diltėjus, vokiečių filosofas, istorikas, psichologas, sociologas, hermeneutikos teoretikas (m. 1911 m.).
 Mirtys 
 Sausio 2 d. – Šventas Serafimas iš Sarovo, vienas žinomiausių vienuolių ir mistikų Rusijos stačiatikių bažnyčioje. Jis bandė perduoti pasauliečiams kontempliatyvųjį ir asketiškąjį vienuolynų mokymą ir teigė, kad kiekvieno krikščionio tikslas – jungtis su Šventąja Dvasia (g. 1759 m.).
 Gegužės 29 d. – Paulas Johanas Anzelmas Riteris fon Fojerbachas, vokiečių teisėtyrininkas penalistas, baudžiamosios teisės teoretikas, šiuolaikinės Vokietijos baudžiamosios teisės (ir jos teorijos) pradininkas, atgrasinimo teorijos pagrindėjas, Bavarijos baudžiamojo kodekso (1813 m.) rengėjas (g. 1775 m.).
 Rugsėjo 29 d. – Ferdinandas VII, Ispanijos karalius (1808, 1813 – 1833 m.); vyriausiasis Karloso IV ir jo žmonos Maria Louisa de Parma sūnus. Jam valdant prasidėjo Pietų Amerikos nepriklausomybės karas (g. 1784 m.).

 Nuorodos 

1833 m.